Pakapės Švč. Mergelės Marijos Ėmimo į dangų bažnyčia

Pakapės Švč. Mergelės Marijos Ėmimo į dangų bažnyčia – bažnyčia, stovinti Pakapės kaime, prie kelio 2105 Tytuvėnai–Pakapė–Šiauliai . Liaudies architektūros formų. Istorija Prie Vileikių kaimo kapinių apie 1760 m. pastatyta koplyčia. 1780 m. paskirtas kunigas. Jį išlaikė dvaras. Atsirado nauja Kurtuvėnų parapijos filija, pavadinta Pakapės vardu. 1824 m. aptvertas šventorius. Pakapės dvaro savininkas Eustachijus Karpis 1860 m. pastatė medinę bažnyčią, skyrė 33 dešimtines žemės, kunigui pažadėjo kasmet mokėti po 230 rublių. 1861 m. įsteigta parapija. 1875 m. prašyta leisti remontuoti bažnyčią, perstatyti 3 supuvusias sienas. Valdžia neleido rinkti aukų remontui. Kai klebonas 1878 m. įsipareigojo remontuoti savo lėšomis, leidimą gavo. 1879 m. pastatyta nauja bažnyčia. Architektūra Bažnyčia yra liaudies architektūros formų, kryžminio plano, su bokšteliu ir trisiene apside. Šventoriaus tvora akmenų mūro. Jame stovi varpinė. Galerija Šaltiniai Kazys Misius, Romualdas Šinkūnas. „Lietuvos katalikų bažnyčios“ (žinynas). – Vilnius, „Pradai“, 1993. ISBN 9986-405-05-X // psl. 182 Nuorodos Vyskupijos informacija Pakapės bažnyčios fotografijos Archyvuota kopija 2007-03-20 iš Wayback Machine projekto.